**1. Kompanija \_\_\_\_\_\_\_\_\_\_\_\_** Ulica, broj, PTT Mjesto, JIB:\_\_\_\_\_\_, koju zastupa\_\_\_\_\_\_\_\_\_\_\_\_\_\_ , (u daljem tekstu: Kompanija)

**i**

**2. Vanjskotrgovinska/Spoljnotrgovinska komora Bosne i Hercegovine,** ul. Branislava Đurđeva 10, 71000 Sarajevo, JIB: 4200364430004, koju zastupa generalni sekretar Momčilo Komljenović (u daljem tekstu: Komora)

zaključili su dana 00.00.2023. godine:

**SPORAZUM**

**o reguliranju obaveza po osnovu kolektivnog učešća bh. kompanija na na Međunarodnom sajmu namjenske industrije Eurosatory, 17-21.06.2024., Pariz, Francuska**

**Član 1.**

Ovim Sporazumom, sa jedne strane Kompanija, kao članica Komore i Komora sa druge strane, na osnovu Zakona o Vanjskotrgovinskoj/Spoljnotrgovinskoj komori Bosne i Hercegovine („Službeni glasnik BiH“, broj: 30/01 i 72/13), Zakona o obligacionim odnosima („Službeni list RBiH”, br. 2/92, 13/93 i 13/94; „Službene novine FBiH“, broj: 29/03 i 42/11), Statuta VTK BiH („Službeni glasnik BiH“, broj: 52/14 i 19/18), u obostranom interesu ugovornih strana, utvrđuju obaveze i plaćanje kotizacije za učešće na „**Međunarodnom sajmu namjenske industrije Eurosatory'24“.**

**Član 2.**

Komora**,** kao organizator i većinski financijer kolektivnog nastupa bh. kompanija na „**Međunarodnom sajmu namjenske industrije Eurosatory“** će izvršiti ugovaranje i plaćanje prostora kao i uređenja zajedničkog štanda, te druge obavezne troškove nastupa kao što su struja, media paketi i sl.

Također, Komora će pružiti neophodnu stručnu i tehničku podršku bh. kompanijama tokom organizacije i realizacije nastupa.

**Član 3.**

Kompanija se obavezuje da će prema Komori izmiriti troškove kotizacije učešća u iznosu od 17.000 BAM + PDV najkasnije dva mjeseca prije početka sajma, a na osnovu ispostavljene fakture od strane Komore.

Kompanija se obavezuje da će uplatiti troškove iz prethodnog stava i u slučaju otkazivanja svog nastupa.

**Član 4.**

Kompanija snosi troškove transporta ekponata, putne troškove svoga osoblja, putničkog osiguranja, dodatne ulaznice, troškove parkinga kao i druge troškove koji nisu uključeni u standarni pakat usluga „**Međunarodnog sajma namjenske industrije Eurosatory“**

**Član 5.**

Kompanija se obavezuje da će Komori, kao organizatoru kolektivnog nastupa na „**Međunarodnom sajmu namjenske industrije Eurosatory“** dostavljati neophodne informacije o svojim proizvodima koji se izlažu, slike, loga i sve druge potrebne informacije za nastup na navedenom sajmu, u skladu sa rokovima definiranim od strane Komore.

**Član 6.**

Sve eventualne sporove po osnovu ovog sporazuma strane će nastojati riješiti mirnim putem, a ukoliko se spor ne uspije riješiti mirnim putem, strane potpisnice su saglasne da njegovo rješavanje povjere Arbitražnom sudu pri Vanjskotrgovinskoj/Spoljnotrgovinskoj komori Bosne i Hercegovine, u Sarajevu, uz primjenu Pravilnika o organizaciji i radu Arbitražnog suda. Postupak će se voditi na bhs jeziku. Postupak će voditi arbitar pojedinac.

**Član 7.**

Ovaj Sporazum je sastavljen u 4 (četiri) istovjetna primjerka, po 2 (dva) za svaku stranu potpisnicu.

**Kompanija: \_\_\_\_\_\_ Vanjskotrovinska/Spoljnotrgovinska
 komora BiH**

 Momčilo Komljenović, generalni sekretar

 Broj: \_\_\_\_\_\_\_\_\_

 Datum: . .2023. godine